Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 715

1997. február 21-én a Kormányzó Tanács 100/XX. határozata értelmében a 4. Cikk 1. bekezdése módosult a 12. Cikk elõírásainak megfelelõen. A módosítás 1997. február 21-én lépett hatályba. Preambulum Felismerve, hogy a folyamatosan fennálló világélelmezési probléma a fejlõdõ országok lakosságának jelentõs szegmensét érinti, és veszélyezteti az élethez, valamint az emberi méltósághoz való jog legfontosabb alapelveit és értékrendszerét; Figyelembe véve a fejlõdõ országokban élõ emberek életkörülményei javításának valamint szociális-gazdasági helyzete elõmozdításának fontosságát ezen országok saját prioritásaival és célkitûzéseivel összhangban, kellõképpen szem elõtt tartva mind a gazdasági, mind pedig a társadalmi elõnyöket; Elismerve az Egyesült Nemzetek rendszerén belül az Egyesült Nemzetek Mezõgazdasági és Élelmezésügyi Szervezete felelõsségét, szakmai kompetenciáját továbbá tapasztalatát a fejlõdõ országok élelmiszer valamint mezõgazdasági termelésük növelésére irányuló erõfeszítéseinek támogatásában; Tudatában a Második Egyesült Nemzetek Fejlesztési Évtizedhez kapcsolódó Nemzetközi Fejlesztési Stratégia célkitûzéseinek és elhatározásainak, különös tekintettel a fejlesztési támogatások, elõnyeinek mindenki számára történõ elérhetõvé tételére; Elismerve az Egyesült Nemzetek Közgyûlésének az Új Gazdasági Világrend meg valósítására vonatkozó Cselekvési Programról szóló 3202 (S-VI) határozata 1. bekezdése 2. részének („Élelmezés”) f) bekezdését; Elismerve továbbá a technológiatranszfer meg valósításának szükségességét az élelmezésügy és a mezõgazdaság fejlesztése érdekében, továbbá az Egyesült Nemzetek Közgyûlésének a Fejlesztésrõl és nemzetközi gazdasági együttmûködésrõl szóló 3362 (S-VII) határozatának V. bekezdését („Élelmezés és Mezõgazdaság”), különös tekintettel annak 6. bekezdésére a Nemzetközi Mezõgazdasági Fejlesztési Alap létrehozásáról; Felidézve az Egyesült Nemzetek Közgyûlése 3348 (XXIX) határozatának 13. bekezdését, valamint a Világélelmezési Konferencia I. és II. határozatát az élelmiszertermelés célkitûzéseirõl és stratégiáiról továbbá a mezõgazdaság és vidékfejlesztés prioritásairól; Felidézve a Világélelmezési Konferencia XIII. határozatát, mely felismerte: (i) a mezõgazdasági befektetések számottevõ növelésének szükségességét az élelmiszer- és mezõgazdasági termelés hatékonyságának elõsegítésére a fejlõdõ országokban; (ii) a nemzetközi közösség valamennyi tagjának közös felelõsségét a megfelelõ élelmiszer ellátásban és felhasználásban; valamint a (iii) a halasztást nem tûrõ, összehangolt lépések szükségességét valamennyi ország részérõl a globális világélelmezés problémájának megoldására; és mely úgy határozott, hogy egy Nemzetközi Mezõgazdasági Fejlesztési Alap azonnali létrehozása indokolt a mezõgazdasági fejlesztési programok finanszírozására, elsõsorban a fejlõdõ országokban történõ élelmiszertermelés céljából; A Részes Felek megegyeztek a Nemzetközi Mezõgazdasági Fejlesztési Alap létrehozásáról, mely mûködését az alábbi rendelkezések szabályozzák:

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes